NORAKSTS

|  |  |
| --- | --- |
| 26.06.2014. | Nr. 8/5 |

**ILGTERMIŅA AIZŅĒMUMA ŅEMŠANA INVESTĪCIJĀM 2014.GADĀ**

(ziņo I.Škutāne)

 **Atklāti balsojot ar 12 balsīm PAR –** I.Jakovels,V.Grigorjevs, V.Ļevčenoks, R.Vectirāne, M.Buškevics, A.Garančs, D.Olte, A.Rāviņš, A.Rublis, A.Tomašūns, J.Strods, R.Šlegelmilhs, **PRET-** nav, **ar 2 balsīm ATTURAS** – D.Liepiņš, S.Šalājevs,

Saskaņā ar likuma “Par pašvaldībām” 21.panta pirmās daļas 27.punktu, likuma “Par pašvaldību budžetiem” VI nodaļu, likuma ”Par valsts budžetu 2014.gadam” 14.panta sestās daļas 2. punktu, Ministru kabineta 2008.gada 25.marta noteikumiem Nr.196 ”Noteikumi par pašvaldību aizņēmumiem un galvojumiem” un Jelgavas pilsētas domes 27.03.2014. lēmumu Nr.4/15 „Par līdzfinansējuma nodrošināšanu projekta „Lietuvas šosejas posma, no Viskaļu ielas līdz pilsētas administratīvajai robežai, asfalta seguma atjaunošana” īstenošanai”,

**JELGAVAS PILSĒTAS DOME NOLEMJ:**

1. Ņemt Valsts kasē vai komercbankā ar tās noteikto kredīta procentu likmi ilgtermiņa aizņēmumu investīcijām projekta „Lietuvas šosejas posma, no Viskaļu ielas līdz pilsētas administratīvajai robežai, asfalta seguma atjaunošana” īstenošanai 401 001 *euro* (četri simti viens tūkstotis viens *euro*) uz 20 gadiem, pamatsummas atmaksu sākot ar 2017.gada 1.jūliju.
2. Aizņēmumu atmaksu garantēt ar pašvaldības budžetu.

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2014.gada 26.jūnijā